da en da en fr da da da nl da da lb nl fi da da da da da en da en fr en fr da en da sv en uz nl da da nb da da en da da da en sv fr fi da da de da de da da da da da da da da da da da da da en da da et da da da da da da da da da da da da da da da da en da da sv da da fr en da de da da de fr da de nl da da da en da da da da da fr ceb en nl ceb fr de da da
Strikket pudebetræk med hulmønster | ISABELLAS
Hjemmestrikkede pudebetræk er både hyggelige, bløde og ufatteligt dekorative. Dette imponerende hulmønster er overraskende simpelt!
Lad garnet spille hovedrollen i flotte, chunky puder. De simple mønstre får et råt og moderne udtryk i det sjove stofgarn, og så er de hurtige at strikke.
Det er både hyggeligt og sjovt at strikke pudebetræk, og du kan lege med mange forskellige mønstre og farver. Brug de hjemmestrikkede pudebetræk til at give hjemmet personlighed eller giv dem som en personlig og unik gave.
Få guiden til at strikke det flotte pudebetræk med hulmønster (den beige pude på billedet) herunder!
Det skal du bruge til at strikke en pude med hulmønster:
2 nøgler ”Cheerful” fra Fraya (Stof og Stil/Selfmade)
Vejledende pinde: 10 mm
Stof til bagbeklædning: 2 stk. a 40 x 30 cm
Pude (40 x 40 cm)
Strikkefasthed: Ca. 11 masker på 10 cm.
DIY: Yndig pude i kabelstrik
Sådan strikker du en pude med hulmønster:
Slå 31 m op på p 10 mm, og strik første pind således: 2 r, 6 vr, 1 r, 6 vr, 1 r, 6 vr, 1 r, 6 vr, 2 r.
Strik de efterfølgende pinde således: Retside: 2 r, mønster efter diagram, 1 r, mønster efter diagram, 2 r. Vrangside: 2 r, mønster efter diagram, 1 vr, mønster efter diagram, 2 r.
Gentag disse pinde, til du har strikket diagrammet i alt 7 gange i højden. Luk herefter af.
Bemærk: Det strikkede er smallere og lavere end din monteringspude. Dette skyldes, at strik er meget elastisk og derfor skal være en smule mindre, for at mønsteret træder flot frem.
Fold kanten på hvert bagstykke dobbelt, og sy den, så du har en pæn kant på 1 cm.
Læg din strikkede overside med retsiden opad.
Læg det ene bagstykke ovenpå ret mod ret, med den rå kant, så den flugter med pudens kant – træk i den strikkede del, så det flugter.
Læg det andet bagstykke ovenpå med retsiden nedad, så flugter den med den modsatte kant. Dvs. de to bagstykker overlapper nu.
Sy sammen hele vejen rundt, og vend betrækket gennem hullet, der er, dér hvor de to bagkanter overlapper.
7 strikkeopskrifter til efteråret
Er din elregning også steget? Sådan sparer du på strømmen!
Sådan laver du syltede grønne tomater
Havekalender 2022: Isabellas' gøremål i haven — uge for uge
Er din elregning også steget? Sådan sparer du på strømmen!
Sådan fjerner du kalk fra din bruseniche
Vild med Nutella? Så nemt kan du lave din egen version!
Kontakt Køb abonnement Annoncør
Administrer samtykke Cookie- og privatlivspolitik